Norvegia blochează planul Rusiei din motive de "securitate". O companie britanică este prinsă la mijloc.
Bergen Engines are aproximativ 950 de angajați și a avut venituri de 332 milioane de dolari în 2019. Relațiile dintre Norvegia și Rusia, care au graniță comună în Arctica, s-au îmbunătățit treptat în era de după Războiul Rece. Ambasada Rusiei la Oslo a declarat că decizia Norvegiei de a suspenda vânzarea denotă sentimentele anti-rusești și provoacă îngrijorare.
Norvegia va interzice vânzarea planificată de către compania britanică Rolls-Royce a unui producător norvegian de motoare navale către o companie rusă, din motive de securitate națională, a declarat marți ministrul justiției din țara nordică, citat de Reuters.Deținut de Rolls-Royce de mai bine de 20 de ani, Bergen Engines este furnizor al marinei militare norvegiene, precum și al industriei globale de transport maritim.La 9 martie, guvernul norvegian a declarat că a suspendat temporar vânzarea, în valoare de 150 de milioane de euro, a producătorului Bergen către TMH Group, în timp ce evaluează implicațiile asupra securității."Avem acum suficiente informații pentru a concluziona că este necesar să împiedicăm vânzarea companiei către un grup dintr-o țară cu care nu avem cooperare în materie de securitate", a declarat parlamentului ministrul Justiției Monica Maeland.Relațiile dintre Norvegia și Rusia, care au graniță comună în Arctica, s-au îmbunătățit treptat în era de după Războiul Rece, înainte de a suferi un regres când Moscova a anexat Crimeea, în 2014.Ambasada Rusiei la Oslo a declarat pe 10 martie că decizia Norvegiei de a suspenda vânzarea denotă sentimentele anti-rusești și provoacă îngrijorare.Anunțând vânzarea, Rolls-Royce a declarat luna trecută că tranzacția cu TMH din Rusia face parte din planul general al grupului de a depăși pandemia COVID-19."Tehnologia posedată de Bergen Engines și motoarele pe care le produce ar fi de interes strategic pentru Rusia și ar fi sporit capacitățile militare rusești", a declarat guvernul norvegian într-un comunicat.Bergen Engines are aproximativ 950 de angajați și a avut venituri de 332 milioane de dolari în 2019.